saha pamulangan partikêlir sapanunggilanipun. Amargi saking punika kathah tiyang ingkang sagêd nyêrat, maos, etang tuwin kasagêdan sapanunggilanipun, kenging kangge garanipun angupa boga, kados ta: dados punggawanipun kangjêng gupêrmèn, dhatêng padamêlan partikêlir lan sapanunggilanipun. Ingkang makatên wau saya lami sangsaya kathah tiyang ingkang pintêr-pintêr, labêt pikantuk piwulang ingkang sampurna, mila ing titimôngsa punika lajêng kawastanan jaman kamajêngan (criyosipun tiyang kathah). Ananging kangge bôngsa kita Jawi sanadyan sampun majêng manawi katandhing kalihan kamajênganipun bôngsa sanès, bôngsa kita Jawi punika têka tansah dumunung ing wingking kemawon.